《南隐游泉山》
唐代·孔德绍

名山狎招隐，俗外远相求。还如倒景望，忽似阆风游。

临崖俯大壑，披雾仰飞流。岁积松方偃，年深椿欲秋。

野花开石镜，云叶掩山楼。何须问方士，此处即瀛洲。

作者简介：孔德绍，会稽人，大约生活于隋末唐初时期。孔子三十四代孙。有清才。事窦建德，初为景城丞，后为内史侍郎，典书檄。建德败，太宗诛之。诗十二首。